बच्चों में बहुत छोटी उम्र से ही नशा करने की भी प्रवृत्ति जोर पकड़ रही है. वह पहले उसे फैशन और स्टेटस सिंबल के रूप में लेते हैं, बाद में यही आदत लत बन जाती है. आधुनिकता की रेस में कहीं लाड़ला पिछड़ न जाए यह सोच कर मातापिता उन्हें बिना सोचेसमझे बहुत सी सुविधाएं उपलब्ध करवा देते हैं, जिन का बहुत से बच्चे गलत फायदा उठाने से नहीं चूकते. मोबाइल और इंटरनैट के जरिए भी वे आपराधिक प्रवृत्तियों की ओर अग्रसर हो जाते हैं जिन का पता उन के अभिभावकों को तब चलता है जब तक बहुत देर हो चुकी होती है.